­Տէր-­Ղու­կա­սո­վի զօ­րա­վա­րա­կան տա­ղան­դը ա­ւե­լի ակ­նա­ռու դար­ձաւ 1877-1878 թո­ւա­կան­նե­րու ­Ռուս-Թր­քա­կան պա­տե­րազ­մի ժա­մա­նակ։ Ա­նոր հրա­մա­նա­տա­րու­թեան տակ գոր­ծող Ե­րե­ւա­նեան զօ­րա­ջո­կա­տը 1877ի Ապ­րիլ 18ին յաղ­թա­կան մուտք գոր­ծեց թրքա­կան զօր­քե­րէն ա­զա­տագ­րո­ւած ­Պա­յա­զէտ բեր­դա­քա­ղա­քը։ ­Փոք­րա­քա­նակ պա­հա­կա­զօր ձգե­լով բեր­դին մէջ, ­Տէր-­Ղու­կա­սով յա­ռա­ջա­ցաւ ­Կար­նոյ ( Էրզ­րում) ուղ­ղու­թեամբ, նոյն ամ­սուն գրա­ւեց ­Դիա­դի­նը եւ ­Ղա­րա­քի­լի­սան, ­Մա­յի­սին՝ Ա­լաշ­կեր­տը (ամ­սու 28ին) եւ ­Զեդ­կա­նը։ ­Յու­նիս 4ին՝ Դ­րամ­դա­ղի եւ 9ին՝ Դ­հա­րի ճա­կա­տա­մարտ­նե­րուն՝ ջախ­ջա­խեց ­Մուխ­թար փա­շա­յի գլխա­ւո­րած թրքա­կան մե­ծա­քա­նակ ու­ժե­րը։ Իսկ ­Յու­նիս 15ին կով­կա­սեան բա­նա­կա­յին զօ­րա­մա­սի հրա­մա­նա­տար ­Մի­քա­յէլ ­Լո­ռիս-­Մե­լի­քո­վէն հրա­ման ստա­նա­լով՝ հմտօ­րէն կազ­մա­կեր­պեց իր զօ­րա­ջո­կա­տի 8օ­րեայ նա­հան­ջը (շուրջ 200 վերստ) եւ մօտ 20.000 հայ բնա­կիչ­նե­րու գաղ­թը Իգ­դիր։ ­Նա­հանջն ի­րա­գոր­ծե­լու հա­մար պար­գե­ւատ­րո­ւե­ցաւ Ս­պի­տակ Ար­ծիւ շքան­շա­նով։ ­Գեր­մա­նա­ցի ռազ­մա­գէտ­նե­րը այդ նա­հան­ջը հա­մե­մա­տած են Ք­սե­նո­փո­նի նա­հան­ջին հետ։